ਸਮੱਗਰੀ: ਮਜਲਿਸ ਜੋਸਨ (73) ਦਾ ਕਹਿਣਾ ਹੈ ਕਿ ਉਨ੍ਹਾਂ ਨੂੰ ਨਕਦੀ ਵਰਤਣੀ ਪਸੰਦ ਹੈ।

ਸਵੀਡਨ ਦੀ ਰਾਜਧਾਨੀ ਸਟਾਕਹੋਮ ਦੇ ਵੱਡੇ ਬੈਂਕ ਹੁਣ ਨਕਦੀ ਵਿੱਚ ਲੈਣ-ਦੈਣ ਨਹੀਂ ਕਰਦੇ।

ਤੁਸੀਂ ਸਿਰਫ਼ ਆਪਣੇ ਕਾਰਡ ਨਾਲ ਜਾਂ ਸਮਾਰਟ ਫੋਨ ਰਾਹੀਂ ਆਪਣੀਆਂ ਖ਼ਰੀਦਦਾਰੀਆਂ ਦਾ ਭੁਗਤਾਨ ਕਰ ਸਕਦੇ ਹੋ। ਚਮਕੀਲੀਆਂ ਨੀਲੀਆਂ ਬੱਸਾਂ ਵਿੱਚ ਸਵਾਰੀ ਕਰਨਾ ਚਾਹੁੰਦੇ ਹੋ ਤਾਂ ਉੱਥੇ ਵੀ ਸਿੱਕੇ ਜਾਂ ਨੋਟ ਕੰਮ ਨਹੀਂ ਆ ਸਕਦੇ।

ਸਵੀਡਨ ਦੇ ਨਾਗਰਿਕਾਂ ਲਈ ਭਾਵੇਂ ਇਸ ਵਿੱਚ ਕੁਝ ਵੀ ਨਵਾਂ ਨਹੀਂ ਹੈ ਕਿਉਂਕਿ ਪਿਛਲੇ ਸਮੇਂ ਦੌਰਾਨ ਉਥੋਂ ਦਾ ਸਮਾਜ ਕੈਸ਼ ਮੁਕਤ ਹੋ ਰਿਹਾ ਹੈ।

ਦੇਸ ਦੇ ਵੱਡੇ ਬੈਂਕਾਂ ਨੇ ਕਾਊਂਟਰਾਂ 'ਤੇ ਕੈਸ਼ ਦੇ ਲੈਣ - ਦੇਣ 'ਤੇ ਰੋਕ ਲਾ ਦਿੱਤੀ ਹੈ।

ਸਵੀਡਨ ਦੀਆਂ ਕਈ ਦੁਕਾਨਾਂ ਅਤੇ ਰੈਸਟੋਰੈਟ ਹੁਣ ਸਿਰਫ਼ ਕਾਰਡ ਜਾਂ ਮੋਬਾਈਲ ਨਾਲ ਹੀ ਭੁਗਤਾਨ ਸਵੀਕਾਰ ਕਰਦੇ ਹਨ।

ਨਾਗਰਿਕਾਂ ਦਾ ਇੱਕ ਛੋਟਾ ਹਿੱਸਾ ਹੀ ਹਫਤੇ ਵਿੱਚ ਇੱਕ ਅੱਧੀ ਵਾਰ ਨਕਦੀ ਦੀ ਵਰਤੋਂ ਕਰਦੇ ਹਨ। ਮੋਬਾਈਲ, ਕਾਰਡ ਅਤੇ ਔਨਲਾਈਨ ਭੁਗਤਾਨ ਵਧਣ ਕਰਕੇ ਨਕਦੀ ਦੇ ਚਲਣ ਵਿੱਚ ਭਾਰੀ ਕਮੀ ਆਈ ਹੈ। 2010 ਵਿੱਚ ਨਕਦੀ ਲੈਣ - ਦੇਣ 40 ਫੀਸਦੀ ਸੀ ਜੋ ਹੁਣ 15 ਫੀਸਦੀ ਰਹਿ ਗਿਆ ਹੈ।

ਸਵੀਡਨ ਵਿੱਚ ਕੈਸ਼ ਮੁਕਤ ਬਣਨ ਦੀ ਦੌੜ ਨੇ ਸੰਸਾਰ ਭਰ ਵਿੱਚ ਹੰਗਾਮਾ ਕੀਤਾ। ਇਸ ਦੀ ਕੈਸ਼ ਮੁਕਤ ਬਣਨ ਦੀ ਗਤੀ ਨੂੰ ਲੈ ਕੇ ਵੀ ਸਵਾਲ ਪੈਦਾ ਹੋ ਰਹੇ ਹਨ।

ਕੁਝ ਲੋਕਾਂ ਦਾ ਕਹਿਣਾ ਹੈ ਕਿ ਇਹ ਕਮਜ਼ੋਰ ਵਰਗਾਂ ਖ਼ਾਸ ਕਰਕੇ ਬਜ਼ੁਰਗਾਂ ਲਈ ਦਿੱਕਤਾਂ ਪੈਦਾ ਕਰ ਸਕਦਾ ਹੈ।

ਸਵੀਡਨ ਦੇ ਪੈਨਸ਼ਨਰਾਂ ਦੇ ਕੌਮੀ ਸੰਗਠਨ ਦੇ ਬੁਲਾਰੇ ਓਲਾ ਨੀਲਸਨ ਨੇ ਕਿਹਾ, "ਜਿੱਥੋਂ ਤੱਕ ਸਵੀਡਨ ਵਿੱਚ ਕੈਸ਼ ਦੀ ਵਰਤੋਂ ਦੇ ਅਧਿਕਾਰ ਦੀ ਗੱਲ ਹੈ, ਸਾਡਾ ਮੰਨਣਾ ਹੈ ਕਿ ਲੋਕਾਂ ਕੋਲ ਇਸ ਨੂੰ ਵਰਤਣ ਦਾ ਅਤੇ ਬੈਂਕ ਵਿੱਚ ਜਮਾਂ ਕਰਾਉਣ ਦਾ ਵਿਕਲਪ ਹੋਣਾ ਚਾਹੀਦਾ।"

ਦੇਸ ਵਿੱਚ ਮੋਬਾਈਲ, ਕਾਰਡ ਅਤੇ ਔਨਲਾਈਨ ਭੁਗਤਾਨ ਵਿੱਚ ਉਛਾਲ ਆਇਆ ਹੈ।

ਸੰਗਠਨ ਦੇ 350,000 ਮੈਂਬਰ ਹਨ ਜਿਨ੍ਹਾਂ ਦੇ ਆਧਾਰ 'ਤੇ ਸਰਕਾਰ ਉੱਪਰ ਕੈਸ਼ ਦੇ ਹੱਕ ਵਿੱਚ ਦਬਾਅ ਬਣਾ ਰਿਹਾ ਹੈ।

"ਅਸੀਂ ਨਕਦੀ ਮੁਕਤ ਸਮਾਜ ਦੇ ਵਿਰੋਧੀ ਨਹੀਂ ਹਾਂ ਪਰ ਇਸ ਦੀ ਤੇਜ਼ੀ ਨੂੰ ਰੋਕਣਾ ਚਾਹੁੰਦੇ ਹਾਂ।"

ਮਜਲਿਸ ਜੈਨਸਨ (73) ਪਿਛਲੇ 20 ਸਾਲਾਂ ਤੋਂ ਓਡਨਪਲੈਨਸ ਵਿੱਚ ਰਹਿ ਰਹੇ ਹਨ। ਉਨ੍ਹਾਂ ਦਾ ਕਹਿਣਾ ਹੈ ਕਿ ਉਨ੍ਹਾਂ ਨੂੰ ਹਾਲੇ ਵੀ ਨਕਦ ਭੁਗਤਾਨ ਕਰਨਾ ਵਧੀਆ ਲਗਦਾ ਹੈ। ਉਨ੍ਹਾਂ ਨੂੰ ਅਜਿਹੇ ਵਕਤ ਤੋਂ ਡਰ ਲਗਦਾ ਹੈ ਜਿੱਥੇ ਉਨ੍ਹਾਂ ਕੋਲ ਇਹ ਵਿਕਲਪ ਨਹੀਂ ਹੋਵੇਗਾ।

ਇਸ ਸਾਬਕਾ ਅਧਿਆਪਕਾ ਦਾ ਕਹਿਣਾ ਹੈ "ਕਈ ਥਾਵਾਂ 'ਤੇ ਮੈਨੂੰ ਆਪਣਾ ਕਾਰਡ ਵਰਤਣਾ ਸੁਰੱਖਿਅਤ ਨਹੀਂ ਲਗਦਾ।"

ਉਨ੍ਹਾਂ ਦੇ ਘਰ ਵਿੱਤ ਕੰਪਿਊਟਰ ਨਹੀਂ ਹੈ ਤੇ ਉਹ ਇੰਟਰਨੈੱਟ ਵਰਤਣ ਤੋਂ ਝਿਜਕਦੇ ਹਨ। ਉੱਪਰੋਂ ਨਕਦੀ ਮੁਕਤ ਹੋਣ ਦਾ ਪ੍ਰਚਲਨ ਉਨ੍ਹਾਂ ਦੀ ਜ਼ਿੰਦਗੀ ਮਹਿੰਗੀ ਬਣਾ ਰਿਹਾ ਹੈ। 

ਸਵੀਡਨ ਦੇ ਬਹੁਤੇ ਬੈਂਕਾਂ ਨੇ ਕਈ ਸਾਲ ਪਹਿਲਾਂ ਚੈੱਕ ਲੈਣੇ ਬੰਦ ਕਰ ਦਿੱਤੇ ਸਨ ਅਤੇ ਬੈਂਕ ਦੀ ਬ੍ਰਾਂਚ ਵਿੱਚ ਲੈਣ - ਦੇਣ ਦੀਆਂ ਦਰਾਂ ਵੀ ਵਧਾ ਦਿੱਤੀਆਂ ਸਨ।

ਪਿਛਲੇ ਸਮੇਂ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਸਵੀਡਨ ਤੇਜ਼ੀ ਨਾਲ ਦੁਨੀਆਂ ਦਾ ਪਹਿਲਾ ਪੂਰਨ ਕੈਸ਼ਲੈਸ ਸਮਾਜ ਬਣਨ ਜਾ ਰਿਹਾ ਹੈ। ਇਹ ਕਈ ਵਰਗਾਂ, ਖ਼ਾਸ ਕਰਕੇ ਬਜ਼ੁਰਗਾਂ ਲਈ ਪ੍ਰੇਸ਼ਾਨੀ ਦਾ ਸਬੱਬ ਬਣ ਰਿਹਾ ਹੈ।